Сёння цяжка сказаць, калі ўзнікла Міхнаўшчына. Але вядома, што тапонім пайшоў ад імя Міхна або Міхно, які калісьці валодаў гэтымі землямі. Да вайны ў Міхнаўшчыне налічваўся хіба з дзясятак хат і было ўсяго два прозвішчы на вёску – Данількевічы і Пракопчыкі. У 50-я гады, калі пачалі актыўна зганяць хутаранаў у вёскі, у Міхнаўшчыну з навакольных хутароў разам з хатамі перабраліся некалькі сялян, у тым ліку і Маруцікі.